Cristiano Ronaldo lest għal taħdidiet ġodda ma' Juventus rigward il-futur tiegħu L-istilla Portugiża Cristiano Ronaldo huwa lest għal taħdidiet ma' Juventus dan is-sajf rigward il-futur tiegħu fil-club. Il-player ta' 36 sena fadallu biss sena mill-kuntratt attwali tiegħu mal-Bianconeri u kkunsidra li jitlaq mill-club li kieku naqsu milli jikkwalifikaw għaċ-Champions League tal-istaġun li ġej. Rebħa komda ta' 4-1 barra minn darhom kontra Bologna fi tmiem il-ġimgħa li għaddiet għenet lil Juventus jiskbu post mal-ewwel erbgħa, hekk kif Napoli setgħu jakkwistaw biss draw ta' 1-1 ġewwa darhom kontra Verona. Ronaldo ma deherx fl-aħħar logħba tagħhom fl-istaġun tas-Serie A, għalkemm il-coach Andrea Pirlo ddikjara li l-attakkant tħalla fuq il-bank minħabba 'għejja'. L-attakkant veteran bħalissa qed jiswa lil Juventus madwar £52m kull sena u jaqla' madwar £25m wara t-taxxa, li jfisser li biss Paris Saint-Germain jew Manchester City huma l-clubs li realistikament jistgħu jaffordjaw li jiffirmawh. Minkejja staġun frustranti fis-Serie A, Ronaldo rebaħ iż-'Żarbun tad-Deheb' b'29 goal f'ismu, ħamsa aktar minn Romelu Lukaku ta' Inter li spiċċa fit-tieni post.